**ЗАПОВЕД**



На основание чл. 362, ал. 1, т.т. 1 – 4 от Кодекса на търговското корабоплаване (КТК) и чл. 22, ал. 1, т. 23, буква „в“, предл. първо и чл. 21, ал. 1, т. 1 от Устройствения правилник (УП) на ИА „Морска администрация” (ИАМА)и във връзка с извършени проверки от служители на дирекция „Морска администрация – Варна” (ДМА – Варна) на изредените по-долу обекти:

1. Буна I, пред Алея I, гр. Варна – Протокол № 60 от 20.11.2023 г.;
2. Буна II, пред Алея I, гр. Варна – Протокол № 61 от 20.11.2023 г.;
3. Буна III, пред Алея I, гр. Варна – Протокол № 62 от 20.11.2023 г.;
4. Буна Долфин Марина юг – Протокол № 59 от 12.10.2023 г.;
5. Кей Гранд хотел Варна – Протокол № 57 от 12.10.2023 г.;
6. Буна Гранд хотел Варна – Протокол № 58 от 12.10.2023 г.;
7. Буна Ной, Кабакум – Протокол № 52 от 12.10.2023 г.;
8. Буна пред Порт Палас Апартмънт, Св. Св. Константин и Елена – Протокол № 56 от 12.10.2023 г.;
9. Мост Ривиера – Протокол № 38 от 19.09.2023 г.;
10. Мостик (Пирс) на територията на комплекс „Слънчев ден”, к.к. Св. Св. Константин и Елена – Протокол № 53 от 12.10.2023 г.;
11. Северен мостик в к.к. Албена – Протокол № 49 от 11.10.2023 г.;
12. Южен мостик в к.к. Албена – Протокол № 50 от 11.10.2023 г.;
13. Пристан „Романтика”, кв. Галата, гр. Варна – Протокол № 48 от 27.09.2023 г.;
14. Кранево, Буна 1 – Протокол № 44 от 26.09.2023 г.;
15. Кранево, Буна 2 – Протокол № 45 от 26.09.2023 г.;
16. Кранево, Буна 3 – Протокол № 46 от 26.09.2023 г.;
17. Мост № 15 на лодкостоянка „Бухта Запад” – Протокол № 34 от 01.09.2023 г.;
18. Лодкостоянка „Родопа 1” – Протокол № 6 от 12.04.2023 г.;
19. Лодкостоянка „Родопа 2” – Протокол № 7 от 12.04.2023 г.;
20. Лодкостоянка „Индустриално - технологичен парк” – Протокол № 5 от 12.04.2023 г.;
21. Първи източен пирс и четвърти източен пирс на клуб „Черно море – Бриз кану каяк” – Протокол с № 28 /14.07.2023 г. и протокол № 31 от 14.07.2023 г.;
22. Източен пирс на клуб „Черно море – Бриз”- Протокол № 32 от 14.07.2023 г.;
23. Мост между „Ривиера” и „Зл. пясъци” - Протокол № 54 от 12.10.2023 г.;
24. Понтон Кукенски - Протокол № 39 от 20.09.2023 г.
25. Кей между Аспарухов и железен мост - Протокол № 3 от 12.04.2023 г.;
26. Лодкостоянка „Антон Иванов“-Варна - Протокол № 14 от 12.04.2023 г.;
27. Северна буна „Болата“ - Протокол № 01 от 23.01.2024 г.;
28. Южна буна „Болата“ - Протокол № 02 от 23.01.2024 г.;
29. Мостик Боцманат, гр. Балчик – Протокол № 07 от 23.01.2024 г.;
30. Чиракмана, буна средна, гр. Каварна - Протокол № 09 от 23.01.2024 г.;
31. Буна пред пречиствателна станция „Балчик” – Протокол № 13 от 02.02.2024 г.;
32. Буна „Бялата лагуна” средна, местност Иканталъка – Протокол № 15 от 02.02.2024 г.;
33. Буна „Бялата лагуна” запад, местност Иканталъка – Протокол № 17 от 02.02.2024 г.;
34. Кейове „Клуб за спортен риболов Черно море” и рибарско сдружение „Черно море 2005”, Западна промишлена зона, северния бряг на Варненското езеро - Протокол № 20 от 12.02.2024 г.

Поради установените несъответствия с изискванията на Наредба № 9 от 17 Октомври 2013 г. за изискванията за експлоатационна годност на пристанищата и специализираните пристанищни обекти, а именно:

* Подходи към съоръженията за приставане - конструкции силно компрометирани с напуквания, пропадания, липса на подходи - за обекти с протоколи №№ 13, 15, 17, 31, 32, 35, 36, 37, 39, 44, 45, 46, 48, 49, 50, 58, 60, 61, 62.
* Парапети – прекъснати, прогнили, липсващи, с недостатъчна височина, стърчащи елементи създаващи опасност - за обекти с протоколи №№ 48, 50, 53.
* Настилка – нарушена, изгнила, с пропадания и големи пропуквания за обекти с протоколи с №№ 1, 2 , 3, 5, 6 , 9, 13, 15, 17, 28, 31, 35 , 36, 37, 39, 44, 45, 46, 48, 52, 53, 54, 56, 57, 58, 59, 60, 61, 62.
* Знаци и табели – липсващи и/или недостатъчни - за обекти с протоколи №№ 3, 5, 9, 20, 32, 38, 39, 48, 53, 54, 57, 58.
* Осветление – липсващо и/или недостатъчно, стърчащи, скъсани кабели, необезопасени електрически табла - за обекти с протоколи №№ 28, 32, 35, 36, 48, 53, 56, 57, 60, 61.
* Състояние на основната конструкция – липсващи, корозирали елементи, износени, липсващи връзки между елементите, видими деформации - за обекти с протоколи №№ 1, 2, 3, 5, 6, 7, 9, 13, 14, 15, 17, 20, 28, 31, 35, 36, 37, 39, 44, 45, 46, 48, 49, 50, 52, 53, 54, 56, 58, 60, 61, 62.
* Места за швартоване – липсващи отбивачки, швартови устройства, компрометирани конструкции, стърчащи елементи създаващи опасности - за обекти с протоколи №№ 1, 2, 3, 5, 6, 07, 7, 13, 15, 17, 20, 23, 28, 31, 32, 35, 36, 37, 38, 39, 44, 45, 46, 48, 49, 50, 52, 53, 54, 56, 57, 58, 59, 60, 61, 62.

Както и с цел осигуряване безопасността на корабоплаването в района под юрисдикцията на ДМА – Варна и живота и здравето на хората,

**НАРЕЖДАМ:**

1. **ЗАБРАНЯВАМ** швартоването на плавателни съдове, качването и слизането на хора от и на тях в гореизброените обекти до привеждането на обектите в състояние, което не застрашава живота и здравето на хората.
2. Разпореждането да бъде оповестено, чрез поставянето му на информационните табла в ДМА – Варна и ИРМ (боцманат) в Каварна и Балчик, както и да се публикува на интернет страницата на агенцията.
3. Разпореждането да бъде съобщено на ДП „Пристанищна инфраструктура”, Областна администрация Варна, Областна администрация Добрич, Общини Варна, Община Каварна и Община Балчик за сведение и предприемане на мерки по компетентност.
4. Изпълнението на т. 2 и т. 3 от разпореждането възлагам на г-н Анатолий Георгиев, началник отдел „Експлоатационна годност на пристанищата” в ДМА – Варна.
5. Контрол по изпълнението на разпореждането ще упражнявам лично.
6. Настоящото разпореждане отменя мое Разпореждане № З-10/04.01.2024 г.
7. Това разпореждане подлежи на обжалване по реда на Административнопроцесуалния кодекс (АПК) в четиринадесетдневен срок от съобщаването му по реда на чл. 18а, ал. 5 и ал. 10 от АПК. Обжалването не спира неговото изпълнение.

